Αυτό το λήμμα αφορά την ταινία.  Για το μυθιστόρημα, δείτε: 20.000 λεύγες κάτω από τη θάλασσα.  

Το **20 χιλιάδες λεύγες υπό την θάλασσα** (αγγλικά: 20.000 leagues under the sea) είναι ταινία επιστημονικής φαντασίας βασισμένη στο ομότιτλο μυθιστόρημα του Ιουλίου Βερν. Η σκηνοθεσία είναι του Ρίτσαρντ Φλέτσερ και η παραγωγή είναι προσωπικά του ίδιου του Γουώλτ Ντίσνεϋ μέσω της εταιρείας του Walt Disney productions, η οποία ήταν και η πρώτη του ταινία επιστημονικής φαντασίας. Στους πρωταγωνιστικούς ρόλους είναι ο Τζέιμς Μέισον, Κερκ Ντάγκλας, Πολ Λούκας και Πίτερ Λόρε.

Πλοκή
-----

Έτος 1868. Η κυβέρνηση των ΗΠΑ ανησυχεί για τις φήμες που υπάρχουν για επιθέσεις στα εμπορικά και πολεμικά πλοία ενός μυστηριώδους θαλάσσιου τέρατος στον Νότιο Ειρηνικό. Ο Γάλλος καθηγητής Πιέρ Αρόναξ και ο βοηθός του Κονσέλ, στο δρόμο προς τη Σαιγκόν, κρατούνται στο Σαν Φρανσίσκο και δεχόνται την επισκέψη ενός αντιπροσώπου της Αμερικανικής κυβερνησης με σκοπό να τους πείσει να λάβουν μέρος στο ταξίδι του πλοίου "Abraham Lincoln", εξοπλισμένου προς αναζήτηση ενός τέρατος.

Κατά την διάρκεια του ταξιδιού, ο καθηγητής Αρονάξ ,ο βοηθός του Κόνσελ και ο εκκεντρικός καμακιστής Νεντ Λαντ εξοικειώνονται γρήγορα με τα υπόλοιπα μέλη του πληρώματος. Μετά από μακρές ημέρες ανεπιτυχών αναζητήσεων, το αμερικανικό πλοίο συγκρούεται με ένα άγνωστο θαλάσσιο τέρας που εμφανίζεται και βυθίζεται. Ο Άρονάξ, ο Κόνσελ και ο Νεντ προλαβαίνουν και πέφτουν στη θάλασσα όπου καταφέρνουν να επιπλεύσουν χάρη σε ένα κατάρτι του πλοίου που βρήκαν.

Λίγο αργότερα θα βγει στη επιφάνεια το θαλάσσιο τέρας που αποδεικνύεται ότι είναι ένα υποβρύχιο με το όνομα "Ναυτίλος", ένα τεχνολογικό επίτευγμα για την εποχή του καθώς κινείται με την άγνωστη έως τότε ηλεκτρική ενέργεια. Ο πλοίαρχος του Ναυτίλου, ο οποίος αποκαλείται Νέμο, δέχεται τελικά να αφήσει τους ναυαγούς να παραμείνουν στο υποβρύχιο και ξεκινούν ένα μακρύ ταξίδι κατά το οποίο ο καθηγητής και οι φίλοι του γίνονται μέλη του πληρώματος ενάντια στη θέλησή τους.

Ο Νεντ μη δεχόμενος να παραμείνει επ' αόριστο στο υποβρύχιο προσπαθεί να βρει ένα τρόπο να ξεφύγει και ταυτόχρονα προσπαθεί να αποκτήσει τους αμύθητους θησαυρούς του βυθού και να ανακαλύψει τις συντεταγμένες της μυστικής βάσης του υποβρυχίου. Ο καθηγητής Άροναξ από την άλλη θέλοντας να μάθει την άγνωστη ενέργεια πλησιάζει τον πλοίαρχο Νέμο σε μια προσπάθεια να μάθει τα μυστικά του και να συνεχίσει την επιστημονική του έρευνα.

Διανομή ρόλων
-------------

* Κερκ Ντάγκλας ως Νεντ Λαντ
* Τζέιμς Μέισον ως Πλοιάρχος Νέμο
* Πολ Λούκας ως καθηγητής Πιέρ Αρόναξ
* Πίτερ Λόρε ως Κονσέιλ
* Ρόμπερτ Ουίλκι ως υποπλοιαρχος τοτ *Nautilus'*
* Τεντ Ντε Κόρσια ως πλοιάρχος Φαράτζ
* Κάρλετον Γιανγκ ως Τζον Χάουαρντ
* Τζέι Μι Κέριγκαν ως Μπίλι
* Τεντ Κούπερ ως υποπλοιάρχος του *Abraham Lincoln'*
* Φρεντ Γκράχαμ ως Κάσει
* Λώρι Μίτσελ ως πόρνη

Υποδοχή
-------

Η ταινία στη ιστοσελίδα κριτικών Rotten Tomatoes, έχει βαθμολογία θετικής έγκρισης σε ποσοστό 89%, με βάση 27 κριτικές και μέση βαθμολογία 8/10.

Box office
----------

Με προϋπολογισμό παραγωγής 5 εκατομμυρίων δολαρίων, αρκετό υψηλό για την εποχή του, η ταινία ήταν μια τεράστια επιτυχία στο box office συγκεντρώνοντας συνολικά 28 εκατομμύρια δολάρια.

Παραπομπές
----------

1. 1 2 3 4 5 6 7 8  Dave Smith: «Disney A to Z: The Official Encyclopedia» (Αγγλικά) 1996.
2. 1 2 3 4 5 6 7 8 9 10 11 12 13 14 15 16 17 18 19 20 21 22  Leonard Maltin: «The Disney Films» (Αγγλικά) Crown Publishing Group. 1984. σελ. 119. ISBN-13 978-0-517-55407-4. ISBN-10 0-517-55407-0.
3. 1 2  (Τσεχικά) *Česko-Slovenská filmová databáze*. 2001.
4. ↑  www.sfi.se/sv/svensk-filmdatabas/Item/?itemid=15747&type=MOVIE&iv=Basic.
5. ↑  «Η αναθεώρηση κριτικών της ταινίας». Rottentomatoes.com. Ανακτήθηκε στις 27 Φεβρουαρίου 2020.
6. ↑  Το box office της ταινίας the-numbers.com ανακτήθηκε 27 Φεβρουαρίου 2020 (Αγγλικά)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **20 Χιλιάδες Λεύγες Υπό την Θάλασσα (ταινία)** |

* *20 Χιλιάδες Λεύγες Υπό την Θάλασσα* στο AllMovie
* *20 Χιλιάδες Λεύγες Υπό την Θάλασσα*   στην IMDb
* *20.000 λεύγες κάτω από την θάλασσα* στο Rotten Tomatoes

|  |  |
| --- | --- |
| 

|  |
| --- |
| * Πύλη:Κινηματογράφος
* Πύλη:Τέχνη
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 186436320
* LCCN: n2002071913

 |

 |